Univerza v Mariboru

Fakulteta za kmetijstvo in biosistemske vede

Inštitut za ekološko kmetijstvo

Pivola 10

2311 Hoče, Slovenija

ki ga zastopa red. prof. dr. Martina Bavec, kot izvajalec

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa , kot naročnik

(v nadaljevanju tudi proizvajalec/distributer)

sklepata

**Pogodbo**

**za presojo in umestitev v javno bazo dovoljenih sredstev v ekološkem kmetijstvu**

1. **člen**

Predmet te pogodbe je ocenjevanje oz. presoja proizvodov z namenom uvrstitve proizvodov na seznam dovoljenih sredstev za ekološko kmetovanje v Republiki Sloveniji v skladu z zahtevami veljavne zakonodaje na področju ekološkega kmetovanja: *Uredba (EU) 2018/848 Evropskega Parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007*, izvedbene *Uredbe Komisije (EU) 2021/1165 z dne 15. julija 2021 o odobritvi nekaterih proizvodov in snovi za uporabo v ekološki pridelavi* in pripravi seznamov teh proizvodov in snovi, ter vseh ostalih izvedbenih uredb in področne zakonodaje za posamične inpute.

Izvajalec bo izvedel ocenjevanje oz. presojo proizvodov na podlagi vloge naročnika.

1. **člen**

Naročnik je seznanjen s tem, da bo Inštitut za ekološko kmetijstvo izvedel strokovno presojo ustreznosti proizvodov.

Izvajalec lahko naključno izbrane izdelke testira na prisotnost nedovoljenih snovi, preveri lahko tudi skladiščne in proizvodne prostore, kar mu je naročnik dolžan omogočiti.

Naročnik se zavezuje, da bo na zahtevo Inštituta za ekološko kmetijstvo zagotovil vzorce izdelkov potrebne za zgoraj navedeni namen in da bo omogočil fizični pregled in odvzem vzorcev na mestu proizvodnje oziroma hrambe surovin in končnih proizvodov.

1. **člen**

Naročnik se zavezuje:

* da bo Inštitutu za ekološko kmetijstvo zagotovil popolne informacije za ocenjevanje/presojo proizvodov;
* da bodo zahtevani podatki popolni in resnični, sicer kot proizvajalec/distributer nosi morebitno materialno odgovornost do končnih porabnikov sredstev;
* da bo naročnik predložil vso zahtevano/potrebno dokumentacijo in analize akreditiranih laboratorijev;
* da bo obvestil Inštitut za ekološko kmetijstvo o vsakršni spremembi proizvodnega postopka, recepture, še pred uvrstitvijo spremenjenega proizvoda na tržišče in v tem primeru ponovno posredoval ustrezno dokumentacijo za proizvod.

1. **člen**

Naročnik izjavlja, da:

* zagotavlja vsem uporabnikom, da so registrirani proizvodi dovoljeni za uporabo za predviden namen, za katerega so dani na trg;
* so proizvodi/sredstva proizvedeni brez genskega inženiringa (brez GSO) kot je zahtevano v Uredbi (ES) št. 2018/848;
* v nobeni fazi proizvodnje ne bodo uporabljene nove genske tehnike (NGT);
* nobeno sredstvo, ki bo presojano s strani Inštituta za ekološko kmetijstvo ne vsebuje NANO delcev in ni bilo proizvedeno s pomočjo NANO tehnologije.

1. **člen**

Naročnik se strinja z javno objavo proizvodov in kontaktnih podatkov naročnika na seznamu dovoljenih sredstev.

1. **člen**

Podatki o proizvajalcih, posredovani na Inštitut za ekološko kmetijstvo za namen presoje in vključitve v seznam niso namenjeni objavi in bodo obravnavani zaupno, razen, če se bosta stranki za namen trženja izdelkov izrecno dogovorili drugače.

V okviru ciljnega raziskovalnega programa »CRP Inputi v ekološkem kmetijstvu (V4-2214)« bo presoja za deset (10) sredstev za katera bo dokumentacija oddana do 15. oktobra 2024 na posamezno podjetje pokrita s sredstvi iz navedenega projekta.

1. **člen**

Naročnik prevzema vso odgovornost v zvezi z morebitno nastalo škodo iz malomarnosti in zaradi napačnih ali nepopolnih informacij, ki jih je zagotovil proizvajalec ali zaradi razlik pri vhodnih surovinah glede na dane informacije Inštitutu za ekološko kmetijstvo.

1. **člen**

Inštitut za ekološko kmetijstvo ne prevzema odgovornosti za učinkovitost proizvodov.

1. **člen**

Naročnik ne trži dejstva uvrstitve na seznam kot priporočilo za uporabo.

1. **člen**

Inštitut za ekološko kmetijstvo se zavezuje, da bo vse informacije in dokumentacijo pridobljeno za ocenjevanje/presojo proizvodov obravnaval zaupno.

Vsi strokovnjaki vključeni v postopek presoje glede zaupnosti podatkov podpišejo izjave o zaupnosti.

1. **člen**

Naročnik se strinja s hrambo in obdelavo osebnih podatkov v procesu prijave/registracije proizvajalca/distributerja. Namen obdelave podatkov je izključno izvedba presoje in objave proizvodov ter s tem povezane dejavnosti.

1. **člen**

Vse morebitne spremembe in dopolnitve te pogodbe se sklenejo z aneksom k tej pogodbi.

1. **člen**

Pogodba se sklepa za nedoločen čas. Ta pogodba lahko s sporazumom pogodbenih strank kadarkoli preneha. Vsaka od pogodbenih strank lahko odpove pogodbo s 30 dnevnim odpovednim rokom.

1. **člen**

Pogodba prične veljati s podpisom obeh strank.

Izvajalec Naročnik

Univerza v Mariboru \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakulteta za kmetijstvo in biosistemske vede \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inštitut za ekološko kmetijstvo \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: Podpis:

........................................... .......................................

Datum: Datum:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_